Jerikoko Gobernazioa

Jerikoko Gobernazioa () Palestinako Estatuko hamasei gobernazioetako bat da (arabieraz Muhafazah), Zisjordania ekialdean.https://hmong.es/wiki/Districts_of_the_West_Bank_and_Gaza_Strip 

 Kokapena 
Jeriko hiria hiriburua da. Jordaniarekin mugan dago, Itsaso Hilaren ondoan eta Jordan ibaiak sortutako haranaren hegoaldean. Gobernazioa mendebaldeko mendietara hedatzen da, Ramallah eta Al Bireh Gobernazioaren eta Nablusko Gobernazioaren ekialdera, eta Jerusalemgo Gobernazioaren ipar-mendebaldera, Judeako basamortuaren iparraldeko muturra barne.

 Ezaugarriak 
Gobernazioak 593 km² kilometro koadroko azalera du, eta Estatistiken Palestinako Zentroaren arabera, 2006. urtearen erdialdean  42.320 biztanle zituen, horietatik 13.334 errefuxiatuak.https://www.pcbs.gov.ps/Downloads/book2364-1.pdf 

Nekazaritza garrantzitsua da gobernazioaren ekonomiarako, batez ere Jordan haranean, Jeriko hiriburutik gertu. Jeriko, sarritan, munduko kokaleku iraunkorrik antzinakoentzat hartu izan da; bere toki historiko eta arkeologiko ugariek turista ugari erakartzen dituzte bertara. Eliseoko parkea Jerikoko udalerrian dagoen oasia da. Izena ematen dion iturburuaren inguruan antolatuta dago eta bertan zuhaitz zitrikoen baratzeak, platanondoak, palmondoak eta espezie tropikalak daude.

 Lurrikara 
1927ko azaroaren 7an, epizentroa Jerikotik gertu zuen lurrikara handi batek, Rift del Jordan haranean, 350 pertsona hil zituen eta kalte handiak eragin zituen Palestinako Britainiar Mandatuan.

 Antolaketa 
 Hiriak 
 Jeriko 

 Udalerriak 
 al-Auja
 al-Jiftlik

 Herriak 
 al-Fasa'il
 an-Nuway'imah
 Ein ad-Duyuk at-Tahta
 Ein ad-Duyuk at-Foqa
 az-Zubaidat 

 Errefuxiatuen kanpamentuak 
 Aqabat Jaber
 Ein as-Sultan

 Erreferentziak 

 Ikus, gainera 
 Palestina Estatuko lurralde-antolaketa

 Kanpo estekak 

Kategoria:Palestinako gobernazioak
Kategoria:Zisjordania